stanford-oval/wikipedia huggingface dataset:
יבגני קוזנצוב
קריירה > קריירת מועדונים > "טרקטור"

הוא בוגר האקדמיה להוקי של מועדון "טרקטור" ושיחק בהרכב הקבוצה הבוגרת של טרקטור צ'ליאבינסק ובקבוצת הנוער שלה "הדובים הלבנים". הוא התחיל את הקריירה המקצועית שלו בעונת 2009/2010. נטל חלק במשחקי האולסטאר ב-2011 ו-2012. בסיכום העונה הרגילה של KHL בעונת 2011/2012 הבקיע 41 (19+22) נקודות ובכך הפך למבקיע הטוב ביותר של המועדון. זכה בגביע היבשת וסיים עם הקבוצה במקום השלישי בעונת 2011/2012. בסוף העונה האריך את חוזהו עם "טרקטור" בשנתיים נוספות. סיים עם הקבוצה במקום השני בעונת 2012/2013.
קריירה > קריירת מועדונים > וושינגטון קפיטלס

בדראפט ה-NHL בשנת 2010 נבחר בסיבוב הראשון תחת מספר 26 ואת זכויות השחקן שלו בחרה "וושינגטון קפיטלס".
אחרי ש"טרקטור" סיימה עונת 2013/2014 ולא העפילה לפלייאוף, ב-7 במרץ 2014 יבגני קוזנצוב סיים את החוזה עם המועדון מצ'ליאבינסק ולמחרת כבר הפך לשחקן ב"וושינגטון קפיטלס", כשהוא חותם על חוזה דו-שנתי. קוזנצוב בחר את מספר 92 שאיתו שיחק גם ב"טרקטור".
הוא עלה לראשונה לשחק בליגת NHL ב-11 במרץ 2014 במשחק נגד ה"פיטסבורג פינגווינס", שיחק 10 דקות ו-22 שניות וחבט 2 ניסיונות לחבטת שער. את הנקודות הראשונות הבקיע ב-14 במרץ במשחק נגד "ונקובר קנאקס", כשהוא מעניק שלושה אסיסטים ומבקיע את השער הראשון ב-25 במרץ נגד "לוס אנג'לס קינגס". במהלך העונה הופיע ב-17 משחקים שבהם הוא הבקיע 9 (3+6) נקודות.
ב-6 ביולי 2015 האריך את החוזה שלו עם ה"קפיטלס" בשנתיים, עבור סכום כולל של 6 מיליון דולר. ב-23 באוקטובר 2015 במשחק נגד "אדמונטון אוילרס" קלע 5 (3+2) נקודות ובפעם הראשונה בקריירה שלו ב-NHL הבקיע שלושער. ב-28 בינואר 2016 הוכרז על ההשתתפותו של קוזנצוב במשחק האולסטאר של ה-NHL בעונת 2016. את העונה הרגילה בעונת 2015/2016 הופיע בכל 82 המשחקים, הבקיע 77 (20+57) נקודות והפך למלך השערים של קבוצתו במהלך העונה.
ב-2 ביולי 2017 האריך שוב את חוזהו בוושינגטון, הפעם לשמונה שנים, תמורת $62.4 מיליון דולר.
בעונת 2017/2018 היה לרוסי השלישי בתולדות NHL שזכה בתואר מלך השערים של הפלייאוף, כשהוא זוכה עם אובצ'קין בגביע סטנלי.
ב-מרץ 2024 הועבר קוזנצוב לקרוליינה הוריקנס.
קריירה > קריירה בנבחרת

הפעם הראשונה ששיחק בשורות נבחרת הנוער של רוסיה הייתה באליפות העולם לנוער בשנת 2010, שבה הנבחרת סיימה במקום השישי. הוכתר לשחקן המשחק במהלך משחק שלב הבתים נגד הנבחרת הלאומית של אוסטריה. הוא השתתף גם באליפות העולם ב-2009 שבה הנבחרת סיימה במקום בשני.
ב-2011 שיחק באליפות העולם לנוער שנערכה בבאפלו (ארצות הברית) וזכה עם הנבחרת באליפות העולם. הוא הבקיע את שער הניצחון בהארכה במשחק רבע הגמר נגד פינלנד. בסך הכל הוא הבקיע 4 שערים והעניק 7 אסיסטים. אלה התווספו לשלוש מסירות שנעשו בגמר נגד נבחרת קנדה, כאשר הנבחרת הרוסית, בפיגור של 0:3 אחרי שני רבעים, הצליחה ברבע השלישי לחטוף את הניצחון בתוצאה 5:3. קוזנצוב הוכנס לנבחרת הסמלית של הטורניר, בעקבות מאזן של 7 הופעות, 11 נקודות וחלק את המקום השני והשלישי בין כובשי הטורניר, עם חברו לנבחרת, ולדימיר טראסנקו.
באליפות העולם לנוער ב-2012 זכתה הנבחרת במדליית כסף, כאשר קוזנצוב כיהן כקפטן. במשחק נגד לטביה הבקיע 9 (3+6) נקודות, רק נקודה 1 פחות מהשיא העולמי. במשחק נגד קנדה בחצי הגמר הבקיע 3 שערים והעניק אסיסט אחד. בטורניר כולו צבר 13 (6+7) נקודות וקיבל את תואר החלוץ הטוב ביותר והשחקן המצטיין של האליפות.
באליפות העולם 2012 הופיע לראשונה בהרכב הנבחרת הבוגרת. הוא שיחק עשרה משחקים, הבקיע 6 (2+4) נקודות וזכה עם הנבחרת באליפות העולם. קוזנצוב הפך לשחקן הנבחרת הלאומית הראשון שאינו יליד ברית המועצות וזכה באליפות העולם. באליפות העולם 2014 זכה שוב עם הנבחרת הלאומית באליפות העולם, כשהופיע בעשרה משחקים והבקיע 2 (1+1) נקודות.
באוגוסט 2019 הודיעה IIHF על השעייתו למשך ארבע שנים מהשתתפות בטורנירים שהיא מארגנת (שכולל גם את אליפות העולם), בשל מציאת קוקאין בדמו, במבחנות שנלקחו ממנו ערב אליפות העולם שנערכה במאי 2019.
חייו האישיים

ב-3 ביוני 2011 נישא לאנסטסיה זינובייבה. החתונה התקיימה בהיכל "טרקטור". אחיה של אנסטסיה — איליה זינובייב, הוא גם שחקן הוקי. ב-25 במאי 2015 יבגני הפך לאב, כשלזוג נולדה בת, יסניה.
תארים > קבוצתיים > KHL

| שנה | קבוצה | תואר |
| --- | --- | --- |
| 2012 | טרקטור | מחזיקת גביע היבשת |
תארים > קבוצתיים > NHL

| שנה | קבוצה | תואר |
| --- | --- | --- |
| 2016, 2017 | קפיטלס | גביע הנשיאים |
| 2018 | קפיטלס | גביע הנסיך וויילס |
| 2018 | קפיטלס | גביע סטנלי |
תארים > קבוצתיים > אליפות עולם

| שנה | נבחרת | תואר |
| --- | --- | --- |
| 2011 | רוסיה | אליפות עולם לנוער |
| 2012, 2014 | רוסיה | אליפות עולם |
הערות שוליים

↑  Приказ "О присвоении почетного спортивного звания «Заслуженный мастер спорта России» от 21 мая 2012 г. № 91-нг(הקישור אינו פעיל, Октябрь 2017)
↑  Хоккей на AllHockey.Ru — Определены стартовые составы в Матче Звезд КХЛ
↑  Кузнецов продлил контракт с «Трактором» на два года — Новости — Советский спорт
↑  «Вашингтон» подписал контракт с Евгением Кузнецовым
↑  Матч «Вашингтон Кэпиталз» — «Питтсбург Пингвинз»
↑  Evgeny Kuznetsov, Capitals — Game log — NHL.com — Players
↑  «Вашингтон» заключил с Евгением Кузнецовым двухлетний контракт на $ 6 млн
↑  Кузнецов оформил первый хет-трик в НХЛ
↑  Кузнецов дебютирует в «Матче Звезд» НХЛ
↑  "Ва-банк по-столичному. Все о сумасшедшем контракте Кузнецова с "Вашингтоном". Хоккей - НХЛ. СПОРТ-ЭКСПРЕСС". www.sport-express.ru. נבדק ב-2017-07-03.
↑  Хоккейные родственники, о которых вы никогда не знали
↑  Нападающий «Вашингтона» Евгений Кузнецов стал отцом
לארה בינגל

| --- | --- |
לארה וורת'ינגטון. ספטמבר 2012
לארה וורת'ינגטון. ספטמבר 2012
 לידה:  22 ביוני 1987 (בת 37) ניו סאות' ויילס
 מדינה:  אוסטרליה
 מקצוע:  דוגמנית
 בן זוג:  סם וורת'ינגטון
 מספר צאצאים:  2
לארה וורת'ינגטון (באנגלית: Lara Worthington; נולדה ב-22 ביוני 1987) היא דוגמנית אוסטרלית. בינגל ידועה בשל הופעתה בקמפיין התיירות האוסטרלי מ-2006 "אז איפה אתם לעזאזל?" ותוכנית המציאות שלה, "להיות לארה בינגל".
ביוגרפיה

נולדה בשם לארה בינגל בניו סאות' ויילס, אוסטרליה לגראהם ושרון בינגל. יש לה אח גדול, ג'וש בינגל. בינגל למדה בסנט וינסנט קולג' בפוטס פוינט לפני שנשרה בגיל 16 כדי לעבור לאיטליה.
ביוגרפיה > קריירה

בינגל הופיע על שערים של מגזינים כגון: Elle, גרציה, אויסטר, קליאו ו-New Idea. הופיעה במספר פרקים של אופרת הסבון האוסטרלית "קרוב רחוק", בתוכנית המציאות "המתמחה" בגרסת הסלבס של אוסטרליה, ההטופ מודל הבאה של אוסטרליה ובתוכניות נוספות.
ביוני 2012 עלתה לשידור תוכנית המציאות שלה, "להיות לארה בינגל" בערוץ Network Ten. התוכנית שודרה בימי שלישי בין השעות 20:00 ל-20:30. פרק הבכורה זכה ל-925,000 צופים והגיע לשיא של 1.3 מיליון צפיות. מספר הצופים ירד בהדרגה לאורך העונה ובפרק הסיום צפו כ-387,00 צופים בלבד. הנהלת הערוץ החליטה שלא לחדש את התוכנית לעונה נוספת בטענה שהתוכנית לא משקפת את רוח הערוץ.
חיים אישיים

בינגל החלה לצאת עם שחקן הקולנוע סם וורת'ינגטון ב-2013. הזוג נישא ב-2014, ולארה שינתה את משפחתה לשלו. יש להם שני בנים: רוקט זוט (נולד ב-2015) ורייסר (נולד ב-2016).
הערות שוליים

↑  Murdoch, Scott (5 בדצמבר 2006). "What did we get for $180m?". Adelaide Now. news.com.au. נבדק ב-26 ביולי 2010. {{cite news}}:  (עזרה)
↑  Patty, Anna (8 ביוני 2010). "Lara Bingle wants her slice of Michael Clarke's fortune". Perth Now. נבדק ב-28 בנובמבר 2014. {{cite news}}:  (עזרה)
↑  Idato, Michael (20 ביוני 2012). "Bingle 'a hit' as viewers return for second glimpse". The Sydney Morning Herald. נבדק ב-28 בנובמבר 2014. {{cite news}}:  (עזרה)
↑  Ten admits Bingle bungle in $243m loss, ABC.net, 9 April 2013
טים הארדוויי הבן

| --- | --- |

טים הארדוויי הבן, 2021
 לידה:  16 במרץ 1992 (בן 32) אלמדה שבקליפורניה
 עמדה:  קלע, סמול פורוורד
 גובה:  1.96
 מספר:  10
 מכללה:  אוניברסיטת מישיגן
 דראפט:  בחירה מספר 24, 2013 ניו יורק ניקס
 קבוצות כשחקן
 2013–2015   2015–2017   2015   2015–2016   2017–2019   2019–:  ניו יורק ניקס   אטלנטה הוקס   ←קאנטון צ'ארג'   ←אוסטין ספרס   ניו יורק ניקס   דאלאס מאבריקס
 הישגים כשחקן
 חמישיית הרוקיז הראשונה (2014)
טימות'י דוואן "טים" הארדוויי הבן (באנגלית: .Timothy Duane "Tim" Hardaway Jr; נולד ב-16 במרץ 1992) הוא כדורסלן אמריקאי המשחק בעמדות הקלע והסמול פורוורד בקבוצת דאלאס מאבריקס מליגת ה-NBA. בנו של שחקן העבר טים הארדוויי.
ראשית חייו

הארדוויי נולד באלמדה, שבקליפורניה ליולנדה וטים הארדוויי. אביו היה כדורסלן ונחשב לאחד הרכזים הטובים ביותר בליגת ה-NBA. הארדווי התחיל לשחק כדורסל בתיכון מקומי בפלורידה למשך שנה. לאחר מכן עבר לשחק פוטבול למשך שנה, ולאחר מכן שב הארדווי לכדורסל, והפך להיות אחד משחקני התיכונים הטובים ביותר בארצות הברית.
עם סיום לימודיו בתיכון עבר הארדווי לאוניברסיטת מישיגן שם הפך לשחקן מוביל של הקבוצה, וב-2013 הגיע עם קבוצתו לגמר טורניר אליפות המכללות אשר הפסידה במשחק זה לאוניברסיטת לואיוויל.
קריירת ה-NBA > ניו יורק ניקס

לאחר 3 שנים בליגת המכללות העמיד את עצמו הארדווי לבחירה בדראפט ה-NBA‏ 2013, שם נבחר על ידי ניו יורק ניקס במקום ה-24 בדראפט. בעונתו הראשונה ב־NBA קבע לעצמו שיא קריירה של 28 נקודות מול הקליבלנד קאבלירס, ונבחר למשחק הכוכבים העולים באולסטאר שם קלע 36 נקודות ומתוכן 7 שלשות. בסיום העונה סיים הארדוואי עם ממוצע של 10.2 נקודות למשחק ונבחר לחמישיית הרוקיז הראשונה.
בעונתו השנייה הפך הארדוויי לשחקן הרכב לאחר שהקלעי הפותח ג'יי אר סמית', ואימאן שאמפרט עברו בטרייד לקליבלנד קאבלירס. בסיום העונה קלע הארדוויי 11.5 נקודות בממוצע למשחק.
קריירת ה-NBA > אטלנטה הוקס

ב-2015 עבר הארדוויי בטרייד לאטלנטה הוקס בתמורה לזכיות דראפט של ג'ריאן גרנט. בעונה זו לא זכה להרבה דקות והורד לשחק בליגת הפיתוח בקבוצות קאנטון צ'ארג', ואוסטין ספרס. בעונת 2016/2017 שב הארדוויי לליגת ה-NBA וקלע ממוצע של 14.5 נקודות למשחק.
קריירת ה-NBA > החזרה לניקס

ב-2017 הפך לשחקן חופשי, וחתם עם הניו יורק ניקס לחוזה של 4 שנים.
קריירת ה-NBA > דאלאס מאבריקס

באמצע עונת 2018/2019 הועבר בטרייד יחד עם קורטני לי, טריי ברק וקריסטפס פורזינגיס לדאלאס מאבריקס, תמורת דניס סמית', דיאנדרה ג'ורדן, ווסלי מת'יוס ושתי בחירות דראפט בסיבוב הראשון.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | ניו יורק | 81 | 1 | 23.1 | 0.428 | 0.363 | 0.828 | 1.5 | 0.8 | 0.5 | 0.1 | 10.2 |
| 2014/2015 | ניו יורק | 70 | 30 | 24.0 | 0.389 | 0.342 | 0.801 | 2.2 | 1.8 | 0.3 | 0.2 | 11.5 |
| 2015/2016 | אטלנטה | 51 | 1 | 16.9 | 0.430 | 0.338 | 0.893 | 1.7 | 1.0 | 0.4 | 0.1 | 6.4 |
| 2016/2017 | אטלנטה | 79 | 30 | 27.3 | 0.455 | 0.357 | 0.766 | 2.8 | 2.3 | 0.7 | 0.2 | 14.5 |
| 2017/2018 | ניו יורק | 57 | 54 | 33.1 | 0.421 | 0.317 | 0.816 | 3.9 | 2.7 | 1.1 | 0.2 | 17.5 |
| 2018/2019 | ניו יורק | 46 | 46 | 32.6 | 0.388 | 0.347 | 0.854 | 3.5 | 2.7 | 0.9 | 0.1 | 19.1 |
| 2018/2019 | דאלאס | 19 | 17 | 29.4 | 0.404 | 0.321 | 0.767 | 3.2 | 1.9 | 0.6 | 0.1 | 15.5 |
| 2019/2020 | דאלאס | 71 | 58 | 29.5 | 0.434 | 0.398 | 0.819 | 3.3 | 1.9 | 0.6 | 0.1 | 15.8 |
| 2020/2021 | דאלאס | 70 | 31 | 28.4 | 0.447 | 0.391 | 0.816 | 3.3 | 1.8 | 0.4 | 0.2 | 16.6 |
| 2021/2022 | דאלאס | 42 | 20 | 29.6 | 0.394 | 0.336 | 0.757 | 3.7 | 2.2 | 0.9 | 0.1 | 14.2 |
| 2022/2023 | דאלאס | 71 | 45 | 30.3 | 0.401 | 0.385 | 0.770 | 3.5 | 1.8 | 0.7 | 0.2 | 14.4 |
| קריירה |  | 657 | 333 | 27.4 | 0.420 | 0.361 | 0.808 | 2.9 | 1.9 | 0.6 | 0.1 | 14.0 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | אטלנטה | 9 | 0 | 9.7 | 0.269 | 0.143 | 0.667 | 1.0 | 0.8 | 0.0 | 0.1 | 2.2 |
| 2016/2017 | אטלנטה | 6 | 6 | 33.3 | 0.329 | 0.262 | 0.632 | 2.7 | 1.2 | 0.5 | 0.0 | 12.8 |
| 2019/2020 | דאלאס | 6 | 6 | 34.0 | 0.421 | 0.352 | 0.727 | 3.5 | 1.8 | 0.3 | 0.0 | 17.8 |
| 2020/2021 | דאלאס | 7 | 7 | 37.4 | 0.416 | 0.404 | 0.750 | 3.3 | 1.4 | 0.4 | 0.0 | 17.0 |
| קריירה |  | 28 | 19 | 26.9 | 0.382 | 0.329 | 0.692 | 2.5 | 1.3 | 0.3 | 0.0 | 11.5 |
הערות שוליים

↑  פורזינגיס עבר לדאלאס תמורת ג'ורדן וסמית', באתר ערוץ הספורט, 1 בפברואר 2019
לואיס גרסיה

ערך זה עוסק בכדורגלן שנולד ב-1978. אם התכוונתם לכדורגלן שנולד ב-1981, ראו .
לואיס חאבייר גרסיה סאנס (בספרדית: Luis Javier García Sanz‏; נולד ב-24 ביוני 1978 בבדלונה (אנ')) הוא כדורגלן עבר ספרדי ששיחק בעמדת הקשר ההתקפי.
קריירה

גרסיה התחיל את דרכו בתור שחקן בברצלונה, בה גדל. לאחר מכן עבר לריאל ואיאדוליד, ממנה הושאל לקבוצת דפורטיבו טולדו(אנ'), לאחר מכן לטנריפה (שם התאמן תחת רפאל בניטס) – איתה עלה לליגה העליונה בספרד, ואז חזר לוויאדוליד. לאחר מכן, עבר לאתלטיקו מדריד וכעבור שנה חזר לקבוצת נעוריו – ברצלונה.
בשנת 2004 עבר לואיס גרסיה לליברפול – להתאמן תחת שרביטו של בניטס בפעם השנייה בקריירה. העונה הראשונה שלו בליברפול הייתה מוצלחת, ובעזרת השערים שלו בטורניר ליגת האלופות, זכתה ליברפול בגביע זה בפעם החמישית בתולדותיה. לאורך הטורניר הוא הבקיע שער נגד יובנטוס בוולה מ-30 מטרים לחיבור. בנוסף, הבקיע גרסיה את השער שהעלה את ליברפול לגמר – במשחק הגומלין מול צ'לסי. בעונה הראשונה שלו באנפילד הוא הבקיע 13 שערים וסיים כמלך השערים יחד עם סטיבן ג'רארד – קפטן הקבוצה. בעונתו השנייה בליברפול הוא הבקיע 11 שערים.
לאחר שעזב את ליברפול חזר לאתלטיקו מדריד, ולאחר מכן שיחק גם בראסינג סנטנדר. בשנת 2010 עבר לפנאתינאיקוס היוונית, וכעבור שנה עבר לשחק בליגת העל המקסיקנית. בשנת 2013 פרש ממשחק פעיל.
בספטמבר 2014 חזר גרסיה מפרישה וחתם בקבוצת אתלטיקו קולקטה מליגת ה-ISL ההודית עמה זכה באליפות הליגה. בתום העונה פרש ממשחק פעיל. ב-16 בינואר 2016 חזר לשחק כדורגל כשאר חתם בסנטרל קואסט מארינרס(אנ') מליגת העל האוסטרלית.
לואיס גרסיה שיחק גם בנבחרת ספרד, כולל במשחקי מונדיאל 2006, ובסך הכל לזכותו 20 הופעות במדי הנבחרת, בהן כבש ארבעה שערים.
חיים אישיים

גרסיה וכוכבי כדורגל נוספים שפרשו ממשחק פעיל חתמו בשנת 2018 על חוזה פרסומי עם חברת MyHeritage שבמסגרתו נדגמו ומופה הדנ"א שלהם לצורך הרחבת החשיפה של הציבור הכללי לגנטיקה ושירותי החברה.
לפי תוצאות הבדיקה שלו גרסיה הוא 84.7% איברי, 11.3% יהודי-ספרדי ו-4% ממקור של עמי האי הבריטי, את תוצאת הבדיקה שלו פרסם עם חולצה שעל גבה נכתב במקום מספר השחקן כי הוא "11.3% יהודי-ספרדי", כשהוא עצמו מביע כי "לא היה לו מושג מעולם שהוא ממוצא יהודי".
הערות שוליים

↑  Luis Garcia discovers his roots with MyHeritage DNA, MyHeritage - Football DNA (באנגלית)
↑  Luis Garcia, Spanish, I knew. But Jewish? Never saw that coming! Watch me get my @MyHeritage DNA results and discuss football rivalries at https://footballdna.myheritage.com/ #MyHeritageDNA #FootballDNApic.twitter.com/kyXjrhpjys, @luchogarcia14, ‏2018T11:50 (באנגלית)
| נבחרת ספרד – מונדיאל 2006 |
| --- | --- | --- |
|  1 קסיאס •  2 סלגאדו •  3 פרניה •  4 מרצ'נה •  5 פויול •  6 אלבלדה •  7 ראול •  8 צ'אבי •  9 טורס •  10 רייס •   11 לואיס גרסיה •  12 לופס • 13 אינייסטה •  14 אלונסו • 15 ראמוס • 16 סנה • 17 חואקין • 18 פברגאס • 19 קניסארס • 20 חואניטו • 21 וייה • 22 פאבלו • 23 ריינה • מאמן: אראגונס |  1 קסיאס •  2 סלגאדו •  3 פרניה •  4 מרצ'נה •  5 פויול •  6 אלבלדה •  7 ראול •  8 צ'אבי •  9 טורס •  10 רייס •   11 לואיס גרסיה •  12 לופס • 13 אינייסטה •  14 אלונסו • 15 ראמוס • 16 סנה • 17 חואקין • 18 פברגאס • 19 קניסארס • 20 חואניטו • 21 וייה • 22 פאבלו • 23 ריינה • מאמן: אראגונס | ספרד |
מא לונג

זהו שם סיני; שם המשפחה הוא .
מא לונג (בסינית: 马龙; נולד ב-20 באוקטובר 1988, באנשאן, ליאונינג, סין) הוא שחקן טניס שולחן סיני, פעמיים האלוף האולימפי (ריו דה ז'ניירו 2016 וטוקיו 2020) ביחידים, ארבע פעמים ברציפות אלוף אולימפי קבוצתי (לונדון 2012, ריו דה ז'ניירו 2016, טוקיו 2020 ופריז 2024), אלוף העולם 3 פעמים ברציפות (2017–2019) ביחידים, 7 פעמים ברציפות אלוף העולם בתחרות הקבוצתית (2006–2018) ופעמיים אלוף העולם בזוגות גברים (2011 ו-2019). הוא דורג במקום הראשון בעולם במשך 64 חודשים (מתוכם 34 חודשים רצופים), הוא השחקן הגבר שהחזיק בדרוג הזה הכי הרבה זמן בהיסטוריה של טניס השולחן. הוא קבע שיא של ניצחונות בחמישה טורנירים עולמיים של ITTF ברצף, לרבות רצף של 35 סטים. כרגע אלוף העולם בטניס שולחן, מא נחשב לשחקן טניס שולחן הגדול ביותר בכל הזמנים, כונה על ידי הפדרציה הבינלאומית לטניס שולחן הדיקטטור עקב השיאים להם הגיע.
לוקי אנרגיה

משחק בין הקבוצה מהעיר וליקיה לוקי לנפטיאניק יארוסלבל, עונת 2001.
לוקי אנרגיה וליקיה לוקי (ברוסית: Футбольный клуб «Луки-Энергия» Великие Луки) היא קבוצת כדורגל רוסית מהעיר וליקיה לוקי, שבמחוז פסקוב במערב רוסיה. הקבוצה מתמודדת בליגת הכדורגל המקצוענית מעונת 2017/2018 והתמודדה בה גם משנת 1997 ועד שנת 2001. התוצאה הטובה ביותר הייתה מקום 11 בליגה השנייה, אזור מערב ב-1998 וב-2018. כמו כן הקבוצה העפילה לשלב 32 האחרונות בגביע הרוסי בכדורגל, בעונת 2018/2019.
הקבוצה ממומנת על ידי ממשלת מחוז פסקוב ועיריית וליקיה לוקי, בסיוע עם חברות מקומיות.
היסטוריה

המועדון הוקם לראשונה בשנת 1991 ופורק בשנת 2005. הקבוצה הוקמה מחדש ב-2014 והתמודדה בליגה השלישית עד עונת 2017/2018.
שמות הקבוצה

1991: אקספרס
1992: סקי"ף אקספרס
1993: סקי"ף-יונוסט
1994-1995: צ'ייקה
1996-2000: אנרגיה
2001-2002: קריביצ'י
2003-2005: לוקי-סקי"ף
2014– לוקי אנרגיה
הערות שוליים

↑  Определены соперники ФК «Луки-Энергия» на сезон 2017-2018 годов (ברוסית). Pskov News Feed. 28 ביוני 2017. {{cite web}}:  (עזרה)
| הליגה הרוסית השנייה בכדורגל • קבוצות הכדורגל בעונת 2024 |
| --- | --- | --- |
| בית A | בית A |  |
| בית זהב | אוונגרד קורסק • לנינגראדץ • וולגר אסטרחן • ולס מוסקבה • וולגה אוליאנובסק • ספרטק קוסטרומה • קובאן • קלוגה • צ'ליאבינסק • טקסטילשצ'יק איוואנובו |  |
| בית כסף | קרסנודאר-2 • אירטיש אומסק • מטאלורג ליפצק • סיביר • מורום • וולגה אוליאנובסק • מאשוק-KMV • רודינה-2 • חימיק דזרז'ינסק • טורפדו מיאס • דינמו בריאנסק |  |
| בית B | בית B |  |
| 1 | אמקאר פרם • צ'רטנובו • פורטה טאגאנרוג • סאליוט בלגורוד • ביולוג נובוקובאנסק • דרוז'בה מייקופ • דינמו סטברופול • קובאן הולדינג • דינמו-2 מחצ'קלה • סבסטופול • ספרטק נלצ'יק • פובדה חסביורט • רובין יאלטה • וולנה ניז'ני נובגורוד |  |
| 2 | דינמו וולוגדה • דינמו סנקט פטרבורג • בלטיקה-BFU קלינינגרד • זניט-2 • טורפדו ולדימיר • לוקי אנרגיה • קוונט אובנינסק • ספרטק טמבוב • ריאזאן • צ'יטה |  |
| 3 | אנגושט נזראן • ניז'ני נובגורוד-2 • רוסטוב-2 • נארט צ'רקסק • נוסטה נובוטרויצק • אורנבורג-2 • לאדה טוליאטי • אוראלץ-TS • אורל-2 • אקרון-2 • דינמו קירוב • סטרויטל קאמינסק-שחטינסקי • זניט פנזה • סוקול קאזאן • רובין-2 קאזאן • בלאשיחה • זנאמיה נוגינסק • זנאמיה טרודה אורחובו-זויבו • קולומנה • סאטורן ראמנסקויה • קריליה סובייטוב-2 |  |
| 4 | אירקוטסק • דינמו ולדיווסטוק • דינמו ברנאול • חימקי-M • פרסבט דומודדובו • מטאלורג וידנויה • סחלין • סק"א חברובסק-2 • אוריול • זורקי קרסנוגורסק • טורפדו-2 מוסקבה • רודינה-M • סטרוגינו מוסקבה • ספרטק-2 מוסקבה • דינמו-2 מוסקבה |  |
ערך זה הוא קצרמרבנושא מועדוני כדורגל ובנושא כדורגל רוסי. אתם מוזמנים לתרום לוויקיפדיה ו.
ליגת העל הירדנית

| --- | --- |
[דרושה הבהרה]
 תחום:  כדורגל
 ארגון:  התאחדות הכדורגל הירדנית
 מדינות:  ירדן ירדן
 קונפדרציה:  AFC (אסיה)
 קבוצות:  12
 מירב הזכיות:  אל פייסלי עמאן (35)
 תקופת הפעילות:  1944–הווה (כ־81 שנים)
 אלופה נוכחית:  אל-חוסיין (2023/2024)
 מפעל מקביל:  גביע ה-FA הירדני   מגן FA הירדני   הסופר קאפ הירדני
 מפעל נמוך:  הליגה הירדנית הראשונה
 www.jfa.com.jo/arabic
ליגת העל הירדנית (בערבית: الدوري الأردني للمحترفين) נקראת מסיבות מסחריות גם אל-מאנאסיר ג'ורדניאן פרו, היא ליגת הכדורגל הבכירה בירדן. הליגה הוקמה בשנת 1944, שנה לאחר עצמאותה של ירדן מהמנדט הבריטי. בין הקבוצות הבכירות לאורך השנים בליגה זו ניתן למנות את אל פייסלי עמאן, אל-ויחדאת ואל אהלי עמאן.
התחרות

הליגה כוללת 12 קבוצות המתחרות ביניהן לאורך עונה הכוללת שני מפגשים אחד בבית ואחד בחוץ (22 מחזורים). קבוצה מקבלת שלוש נקודות על ניצחון, נקודה אחת על תוצאת תיקו ואפס נקודות על הפסד.
הקבוצות מדורגות לפי: נקודות, הפרש שערים ולאחר מכן שערים שהובקעו. אם בכל הפרמטרים הנ"ל ישנו שוויון בין קבוצות, הן חולקות ביניהם את המקום הגבוהה. אם יש שוויון בין הטוענות לאליפות (מקום ראשון ושני), או בין הטוענות להישארות בליגה (מקומות 10-12) או במיקום לכרטיס לגביע בינלאומי, משוחק משחק פלייאוף נוקאאוט בודד במיקום נטרלי לקביעת המיקומים.
הקבוצות שדורגו לבסוף בשני המקומות האחרונים יורדות לליגת המשנה הירדנית שנקראת "הליגה הירדנית הראשונה", ובמקומן עולות 2 הקבוצות הראשונות בליגת המשנה.
הקבוצה שזוכה במקום הראשון ובאליפות הליגה מעפילה לשלב הבתים של ליגת האלופות האסיאתית, והקבוצה שסיימה במקום השני והקבוצה שזכתה בגביע ה-FA הירדני מעפילות לשלב הבתים של גביע ה-AFC (השני בחשיבותו באסיה).
הקבוצות הירדניות הן בין המצליחות ביותר בגביע ה-AFC עם 3 זכיות בסך הכל, ושנייה בגביע זה רק לקבוצות מליגת העל הכוויתית.אלופות הליגה לפי עונות
קבוצה המסומנת בכתב מודגש זכתה בגביע ה-FA הירדני באותה העונה והשלימה דאבל מקומי.
טבלת אליפויות

| קטגוריה | זוכה | עונות זכייה |
| --- | --- | --- |
| אל פייסלי עמאן | 35 | 1944, 1945, 1959, 1960, 1961, 1962, 1963, 1964, 1965, 1966, 1970, 1971, 1972, 1973, 1974, 1976, 1977, 1983, 1985, 1986, 1988, 1989, 1990, 1992/1993, 1993/1994, 1999, 2000, 2001, 2002/2003, 2003/2004, 2009/2010, 2011/2012, 2016/2017, 2018/2019, 2022 |
| אל-ויחדאת | 18 | 1980, 1987, 1991/1992, 1994/1995, 1995/1996, 1996/1997, 1997, 2004/2005, 2006/2007, 2007/2008, 2008/2009, 2010/2011, 2013/2014, 2014/2015, 2015/2016, 2017/2018, 2019, 2020 |
| אל אהלי עמאן | 8 | 1947, 1949, 1950, 1951, 1954, 1975, 1978, 1979 |
| אל גז'ירה עמאן | 3 | 1952, 1955, 1956 |
| אל ראמטה | 3 | 1981, 1982, 2021 |
| שבאב אל אורדון אל קדיסיה | 2 | 2005/2006, 2012/2013 |
| אל-חוסיין | 1 | 2023/2024 |
| עמאן | 1 | 1984 |
| ג'ורדן | 1 | 1946 |
דני גולן (זמר)

ערך זה עוסק בזמר ישראלי. אם התכוונתם למאמן כדורגל ישראלי, ראו .
| --- | --- |

דני גולן, 1969
 לידה:  2 באוקטובר 1945 רמת גן, פלשתינה (א"י)
 פטירה:  11 באוגוסט 2024 (בגיל 78) בני ברק, ישראל
 מוקד פעילות:  ישראל 
 תקופת הפעילות:  1964–1979 (כ־15 שנים)
 סוגה:  רוק
 שפה מועדפת:  עברית 
 שיתופי פעולה בולטים:  צמד דרום
 בן או בת זוג:  נחמה גולן 
 
דני גולן (פטשניק) (2 באוקטובר 1945 – 11 באוגוסט 2024) היה זמר ישראלי, חבר בצמד דרום.
ביוגרפיה

דני גולן נולד ברמת גן, שירת בצה"ל בצוות הווי פיקוד הדרום, ולאחר שהשתחרר הקים עם רפי גרנות את צמד דרום. בהמשך, לאחר פרישת גרנות מהצמד, החליף אותו ציון צדוק שהיה סולן להקת גייסות השריון.
אלבומם הראשון של צמד דרום, שנוהל מוזיקלית על ידי נחום היימן, כלל מספר להיטים של אותם שנים, ביניהם "שיר אהבה ישן" ו"יום א' בשבוע".
"שיר אהבה ישן", שירו של נתן יונתן "רומנסה" הולחן על ידי נחום היימן ב-1968 במיוחד לאלבום הראשון של צמד דרום.
לאחר פירוקו של צמד דרום המשיך במהלך שנות ה–70 להופיע כסולן, בין השאר שר באלבום שירי פסטיבל הזמר (1970) שהפיקה חברת CBS את השיר "ילדות". (לאחר הפסטיבל יצאו שני תקליטים של שיריו. האחד של הד ארצי והשני של CBS, כל חברה והאמנים החתומים אצלה).
בפסטיבל הזמר 1971 ביצע את השיר "רגע שקט" והקליט עם שולה חן גם את הדואט "כשאהיה זקן".
גולן הקליט את השיר "המשתה" שהלחין יאיר רוזנבלום למילים של נתן אלתרמן. השיר שולב בתקליט הזהב של להיטון לשנת 1972 ואף הצליח במצעד הפזמונים.
כחבר צמד דרום הופיע במספר מדינות בעולם, ובהן אנגליה, גרמניה וצרפת. בהולנד הופיע בתוכניות ליום העצמאות יחד עם יפה ירקוני. בהרכב הראשון של "צמד דרום" (דני גולן ורפי גרנות) ביצע את השיר "שתיקת אוהב" שלימים הותאם למילים "פרח הלילך".
ב–1977 שר בפסטיבל הזמר את השיר "חורף".
בסוף שנות ה-70 החל גולן תהליך חזרה בתשובה בעקבות אשתו, האמנית והפסלת נחמה גולן, התנתק מעולם הבידור והיה מתלמידי הרב ברוך שלום אשלג. לאחר פטירת רבו ב-1991 המשיך ללמוד וללמד תורת הקבלה בבני ברק.
ב–1998 יצא אלבום כפול עם שירי צמד דרום.
בשנות ה-2000 הופיע מספר פעמים, בין השאר בתוכניתה של רבקה מיכאלי בערוץ 2.
חיים אישיים

גולן היה נשוי לאמנית נחמה גולן וביתם הבכורה היא השחקנית שירי גולן, וביתם הצעירה היא המוזיקאית היוצרת קרן גולן.
נפטר ב-11 באוגוסט 2024 בביתו בבני ברק בגיל 78.
הערות שוליים

↑  אברהם זיגמן, פה קבור השיר: מה מסתתר בארכיונים של קול ישראל?, באתר ynet, 4 בנובמבר 2020
↑  נתנאל לייפר, ‏מצמד דרום לחסידות אשל"ג: הלך לעולמו הזמר דני גולן, באתר כיכר השבת, 11 באוגוסט 2024
| --- | --- |
בקרת זהויות :  NLI: 987007311455305171  BnF: cb16581841j (data)  ISNI: 0000 0003 6711 3942  MusicBrainz: ae900ac1-a7f3-4f07-81e1-665d58161f2b  VIAF: 232913037   WorldCat (עם VIAF): 232913037 
ערך זה הוא קצרמרבנושא ישראלים ובנושא מוזיקאים. אתם מוזמנים לתרום לוויקיפדיה ו.
לגיון דינמו מחצ'קלה

לגיון (ברוסית: Легион) הוא מועדון כדורגל רוסי מהעיר מחצ'קלה. המועדון נוסד ב-1 באוקטובר 2015 בשם "לגיון". בשנים 2016–2022 נקרא ״דינמו-לגיון״.
התמודד באליפות PFL, הליגה השלישית בחשיבותה במדינה, במשך כמה עונות.
היסטוריה

המועדון הוקם בשנת 2015 על ידי כדורגלן אנז'י מחצ'קלה לשעבר שאמיל לאחייאלוב. בשנה הראשונה לקיומה, הקבוצה, שכונתה במקור "לגיון", זכתה במספר טורנירי חובבניים, כולל גביע דגסטן וגביע העיר מחצ'קלה.
ביוני 2016 המועדון עבר רישוי והוכרז כמועדון מקצועני והחל להשתתף באליפות הליגה השנייה של רוסיה באזור "דרום" החל מעונת 2016/2017. החל מ-1 ביולי אותה שנה החל המועדון להיקרא "לגיון דינמו", שכן הקבוצה קיבלה את ההזדמנות לשחק את משחקי הבית שלה באצטדיון הרפובליקני "דינמו".
בעונת הבכורה 2016/17 הקבוצה הצליחה לשמור על מקומה בליגה רק במחזור האחרון, בזכות ניצחון על סק"א רוסטוב ומאז משתתפת ברציפות בליגה המקצוענית. בעונת 2020/2021 תוכנן שהקבוצה תיקרא בפשטות דינמו מחצ'קלה אך היוזמה נזנחה בהמשך והוחלט במקום זאת לארגן מחדש את מחצ'קלה כקבוצת דינמו מחצ'קלה החדשה.
בתום עונת 2022/2023 איבד המועדון את מעמדו כמועדון מקצועני.